સાન ફ્રાન્સિસ્કો: સાન ફ્રાન્સિસ્કોમાં માલ-સામાન પહોંચાડનારી અમેરિકન પાર્સલ કંપની યુનાઇટેડ પાર્સલ સર્વિસ (યુપીએસ)ના એક સેન્ટર પર એક બંદૂકધારીએ ફાયરિંગ કરીને ત્રણ લોકોની હત્યા કરી હતી અને બેને ઘાયલ કર્યા હતા. જ્યારે બંદૂકધારી હુમલાખોરે પાછળથી પોતાને ગોળી મારીને આત્મહત્યા કરી લીધી હતી. સાન ફ્રાન્સિસ્કોના એક્ઝિક્યુટિવ પોલીસ પ્રેસિડેન્ટ ટોની ચેપ્લિને પત્રકારો સાથેની વાતચીતમાં જણાવ્યું હતું કે આ બંદૂકધારી હુમલાખોરની ઓળખ થઇ શકી નથી. તેણે પાર્સલ ડિલિવરી સેવાની વરદી પહેરી હતી.